Συντεταγμένες: 44°48′57″N 1°8′56″E﻿ / ﻿44.81583°N 1.14889°E﻿ / 44.81583; 1.14889

Το **κάστρο του Καστελνώ** (château de Castelnaud) είναι ένα μεσαιωνικό φρούριο που βρίσκεται στην κοινότητα Καστελνώ-λα-Σαπέλ στο νομό Δορδόνης. Είναι χαρακτηρισμένο ως ιστορικό μνημείο από το 1980.

Τοποθεσία
---------

Βρίσκεται στη συμβολή της κοιλάδας του ποταμού Ντορντόνι και της κοιλάδας του ποταμού Σεού και δεσπόζει στην περιοχή. Το κάστρο Καστελνώ βρίσκεται απέναντι από το κάστρο του Μπενάκ, τον αιώνιο μεσαιωνικό αντίπαλό του.

Το κάστρο του Καστελνώ είναι ένα εξαιρετικό παράδειγμα φεουδαρχικής ιδιωτικής οχύρωσης.

Ιστορία
-------

Το κάστρο του Καστελνώ
Ένα πρώτο κάστρο χτίστηκε τον 12ο αιώνα αλλά υπέστη καταστροφές κατά τη διάρκεια της Σταυροφορίας ενάντια στους Αλβιγηνούς (1208-1229), όταν το κάστρο, με πυργοδεσπότη τον οπαδό των Καθαρών Μπερνάρ ντε Κασνάκ, κατελήφθη από τα στρατεύματα του Σιμόν ντε Μονφόρ.

Κατά τη διάρκεια του Εκατονταετούς πολέμου και μετά τη Συνθήκη του Παρισιού το 1259, το Καστελνώ πέρασε στην κυριαρχία του δούκα της Ακουιτανίας, του Ερρίκου Γ΄ της Αγγλίας. Ένα νέο κάστρο ξαναχτίστηκε κατά τη διάρκεια του 13ου αιώνα. 

Στην πλευρά των Άγγλων κατά τη διάρκεια του Εκατονταετούς Πολέμου, καταλήφθηκε οριστικά το 1442 από τα στρατεύματα του βασιλιά της Γαλλίας Καρόλου Ζ'. Μετά τον πόλεμο, ο οίκος Κωμόν ανέκτησε το κάστρο και παρέμεινε ο ιδιοκτήτης του μέχρι τη Γαλλική Επανάσταση.

Στη διάρκεια των επόμενων αιώνων το κάστρο προσαρμόστηκε στην πρόοδο του πυροβολικού και οι μετατροπές και οι εργασίες ανάπτυξης συνεχίστηκαν μέχρι τις αρχές του 17ου αιώνα. Από τη Γαλλική επανάσταση και μετά εγκαταλείφθηκε. Η αποκατάστασή του πραγματοποιήθηκε από το 1967 έως το 2012.

Το κάστρο σήμερα
----------------

Σήμερα το γραφικά ανακαινισμένο κάστρο, ένα ιδιωτικό ακίνητο ανοιχτό στο κοινό, στεγάζει ένα μουσείο μελετών μεσαιωνικού πολέμου. Το Πολεμικό Μουσείο του Μεσαίωνα εγκαινιάστηκε το 1985 και καταλαμβάνει αρκετές από τις αίθουσες του κάστρου. Οι συλλογές του αποτελούνται από 250 τεμάχια όπλων και πανοπλίες από τον 13ο έως τον 17ο αιώνα, που προέρχονται από τη Γαλλία και την Ευρώπη, σπαθιά, αλεπούδες, πανοπλίες, βαλλίστρες, πυροβόλα και παρουσιάζει ανακατασκευές πολιορκητικών μηχανών, καταπελτών κλπ. Το κάστρο είναι χαρακτηρισμένο ως ιστορικό μνημείο από το γαλλικό Υπουργείο Πολιτισμού.

Το κάστρο επισκέπτονται ετησίως περισσότεροι από 220.000 επισκέπτες.

* Το κάστρο Καστελνώ
* Το κάστρο ΚαστελνώΤο κάστρο Καστελνώ
* Ανακατασκευή καταπελτώνΑνακατασκευή καταπελτών
* ΚαταπέλτηςΚαταπέλτης
* Άποψη από μακριάΆποψη από μακριά

Εξωτερικοί σύνδεσμοι
--------------------

* Η ιστοσελίδα του κάστρου του Καστελνώ(επιλογή γλώσσας)
* Βίντεο για το κάστρο του Καστελνώ

Παραπομπές
----------

1. 1 2 3 4 5  «base Mérimée» (Γαλλικά) Υπουργείο Πολιτισμού της Γαλλίας.
2. 1 2 . «pop.culture.gouv.fr/».
3. ↑ . «chateau-beynac.com/?lang=en».
4. ↑ . «castelnaud.com/en/histoire/». Αρχειοθετήθηκε από το πρωτότυπο στις 24 Μαρτίου 2020.
5. ↑ . «perigord.com/en/listings/sites-touristiques-visites/chateau-de-castelnaud/».
6. ↑ . «kleber-rossillon.com/nos-sites/le-chateau-de-castelnaud/».
7. ↑  Émilien Gomez, « Abandonné, puis réhabilité », *Sud-Ouest édition Dordogne*, 12 octobre 2017, p. 14.